Broj: 01/3-50-3-3-13/21

Sarajevo, 24. 5. 2021.

**Z A P I S N I K**

# 13. sjednice Komisije za vanjsku trgovinu i carine

# Predstavničkog doma Parlamentarne skupštine BiH,

# održane 24. 5. 2021.

Sjednicu Komisije za vanjsku trgovinu i carine Predstavničkog doma Parlamentarne skupštine BiH (u daljnjem tekstu: Komisija) sazvao je Dragan Bogdanić, predsjedavajući Komisije.

Sjednica je počela u 9.30 sati.

Sjednici su prisustvovali: Dragan Bogdanić, Šemsudin Mehmedović, Edin Mušić i Zukan Helez.

Sa sjednice Komisije opravdano su odsustvovali: Mijo Matanović, Nenad Stevandić, Mirko Šarović, Damir Arnaut i Enver Bijedić.

S obzirom na to da Komisija nije imala kvorum za rad i odlučivanje, predsjedavajući Komisije predložio je da se telefonski pozove Mirko Šarović i pita da li je saglasan da Komisija može računati na njega, kao petog člana kako bi mogla raditi i odlučivati.

Uz saglasnost prisutnih članova Komisije, predsjedavajući Komisije pozvao je telefonski Mirka Šarovića, člana Komisije, koji se izjasnio da daje saglasnost i da se može računati kao peti član, tako da će Komisija imati kvorum i da će za sve tačke o kojima Komisija raspravlja glasati „za“.

Sjednici su prisustvovali predstavnici Ministarstva vanjske trgovine i ekonomskih odnosa BiH pomoćnici ministra Dragiša Mekić i Midhat Salić.

Sjednici su prisustvovali predstavnici Guma M d.o.o. Mostar i PJ Banja Luka, Mario Vujević, direktor, Slaviša Peulić, šef Podružnice, i Željko Raguž, računovođa.

Sjednici su, također, prisustvovali: Mirjana Crnjak, sekretarka Komisije za vanjsku trgovinu i carine, i Zoran Žuža, šef Odjela za informiranjeu Sektoru za odnose s javnošću Sekretarijata Parlamentarne skupštine BiH.

Predsjedavajući Komisije Dragan Bogdanić otvorio je 13. sjednicu Komisije i konstatirao da postoji kvorum, jer sjednici prisustvuju četiri + 1 telefonski član, što je pet od ukupno devet članova.

Predsjedavajući Komisije pročitao je predloženi dnevni red 13. sjednice.

Budući da nije bilo izmjena ni dopuna, predsjedavajući Komisije konstatirao je da 13. sjednica ima sljedeći

**D N E V N I R E D**

1. Usvajanje Zapisnika 12. sjednice Komisije;
2. Razmatranje Izvještaja o realizaciji izdatih isprava za vanjskotrgovinski promet oružja, vojne opreme i robe posebne namjene u 2018, podnosilac: Ministarstvo vanjske trgovine i ekonomskih odnosa BiH, broj: 01,02-50-18-926/21 od 28. 4. 2021;
3. Razmatranje Inicijative za sklapanje bilateralnog sporazuma s Ujedinjenim Kraljevstvom kojim će biti regulirane carine između BiH i UK, podnosilac: Guma M., broj: 01/3-50-18-1015/21. od 12. 5. 2021;
4. Tekuća pitanja.

**Ad. 1. Usvajanje Zapisnika 12. sjednice Komisije**

Na Zapisnik 12. sjednice Komisije nije bilo primjedbi, te je **jednoglasno** usvojen.

**Ad. 2. Razmatranje Izvještaja o realizaciji izdatih isprava za vanjskotrgovinski promet**

**oružja, vojne opreme i robe posebne namjene u 2018, podnosilac: Ministarstvo**

**vanjske trgovine i ekonomskih odnosa BiH, broj: 01,02-50-18-926/21 od 28. 4. 2021.**

Predsjedavajući Komisije podsjetio je na to da je Vijeće ministara BiH na 24. sjednici, održanoj 28. 1. 2021, razmotrilo i usvojilo Izvještaj o realizaciji izdatih isprava za vanjskotrgovinski promet oružja, vojne opreme i robe posebne namjene za 2018.godinu.

Za predmetni izvještaj pribavljena su mišljenja Ministarstva sigurnosti BiH, Ministarstva odbrane BiH i Ureda za zakonodavstvo BiH.

U skladu s obavezama propisanim Zakonom o kontroli vanjskotrgovinskog prometa oružja, vojne opreme i robe posebne namjene („Službeni glasnik BiH“, broj 53/16) 28. 4. 2021. Ministarstvo vanjske trgovine i ekonomskih odnosa BiH dostavilo je navedeni izvještaj Parlamentarnoj skupštini BiH na usvajanje.

Kolegij Predstavničkog doma Parlamentarne skupštine BiH je na 40. sjednici, održanoj 5. 5. 2021, kao nadležne za razmatranje Izvještaja o realizaciji izdatih isprava za

vanjskotrgovinski promet oružja, vojne opreme i robe posebne namjene za 2018.godinu, čiji je podnosilac Ministarstvo vanjske trgovine i ekonomskih odnosa BiH, odredio Komisiju za vanjsku trgovinu i carine Predstavničkog doma Parlamentarne skupštine BiH i Zajedničku komisiju za odbranu i sigurnost BiH.

Zatim je riječ dao predstavniku Ministarstva vanjske trgovine i ekonomskih odnosa BiH Dragiši Mekiću, koji je ukratko obrazložio Izvještaj.

S obzirom na to da nije bilo prijavljenih za raspravu, predsjedavajući Komisije stavio je Izvještaj na glasanje.

Komisija je jednoglasno usvojila Izvještaj o realizaciji izdatih isprava za vanjskotrgovinski promet oružja, vojne opreme i robe posebne namjene za 2018.godinu i predlaže Predstavničkom domu PSBiH njegovo usvajanje.

**Ad.3. Razmatranje Inicijative za sklapanje bilateralnog sporazuma s Ujedinjenim**

**Kraljevstvom kojim će biti regulirane carine između BiH i UK, podnosilac: Guma**

**M, broj: 01/3-50-18-1015/21. od 12. 5. 2021.**

Predsjedavajući Komisije kazao je da su članovi Komisije dobili Inicijativu za sklapanje bilateralnog sporazuma s Ujedinjenim Kraljevstvom kojim će biti regulirane carine između BiH i UK, podnosilac: Guma M d.o.o., s kojom su se upoznali.

Zatim je riječ dao predstavniku Guma M d.o.o. Slaviši Peuliću koji je ukratko obrazložio razloge podnošenja Inicijative.

U raspravi su učestvovali Šemsudin Mehmedović i Zukan Helez.

Dodatno pojašnjenje vezano za predmetnu inicijativu dao je Mithad Salić, pomoćnik ministra za vanjsku trgovinu i ekonomske odnose BiH.

Zatim se pristupilo glasanju.

Komisija je jednoglasno podržala Inicijativu za sklapanje bilateralnog sporazuma s Ujedinjenim Kraljevstvom kojim će biti regulirane carine između BiH i UK i dostavlja je nadležnim institucijama (Ministarstvu vanjskih poslova BiH i Ministarstvu vanjske trgovine i ekonomskih odnosa BiH) na nadležno postupanje uskladu s članom 4. stav (2) Zakona o postupku zaključivanja i izvršavanja međunarodnih ugovora („Službeni glasnik BiH“, br. 29/00 i 32/13).

**Ad.4. Tekuća pitanja**

U okviru ove tačke nije bilo prijedloga pa je predsjedavajući Dragan Bogdanić zaključio sjednicu.

Sjednica je završena u 10.15 sati.

**Sekretarka Komisije Predsjedavajući Komisije**

Mirjana Crnjak Dr. Dragan Bogdanić